title: 2014/60/EU: A Tanács határozata ( 2014. január 28. ) az egyrészről az Európai Közösség, másrészről a Kiribati Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv megkötéséről

text:
               7.2.2014

               HU

               Az Európai Unió Hivatalos Lapja

               L 38/1

      A TANÁCS HATÁROZATA

   (2014. január 28.)
   az egyrészről az Európai Közösség, másrészről a Kiribati Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv megkötéséről
   (2014/60/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Tanács 2007. július 23-án elfogadta az egyrészről az Európai Közösség, másrészről a Kiribati Köztársaság közötti halászati partnerségi megállapodás megkötéséről szóló 893/2007/EK rendeletet (1) (a továbbiakban: a megállapodás). A megállapodással előírt halászati lehetőségek és pénzügyi hozzájárulás megállapításáról szóló jegyzőkönyv 2012. szeptember 15-én hatályát vesztette.

               (2)

               Az Unió tárgyalásokat folytatott a Kiribati Köztársasággal egy új jegyzőkönyvről (a továbbiakban: a jegyzőkönyv), amely a Kiribati Köztársaság felségterületéhez vagy joghatósága alá tartozó vizeken halászati lehetőségeket biztosít az uniós hajóknak.

               (3)

               A jegyzőkönyvet a Felek a 2012/669/EU határozatnak (2) megfelelően aláírták, és 2012. szeptember 16-tól ideiglenesen alkalmazzák.

               (4)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösség, másrészről a Kiribati Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvet (a továbbiakban: a jegyzőkönyv) (3) a Tanács az Unió nevében jóváhagyja.
   2. cikk
   A jegyzőkönyv 16. cikkében előírt értesítést az Unió nevében a Tanács elnöke teszi meg (4).
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 205., 2007.8.7., 1. o.

      (2)  A Tanács 2012. október 9-i 2012/669/EU határozata az egyrészről az Európai Közösség, másrészről a Kiribati Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió általi aláírásáról és ideiglenes alkalmazásáról (HL L 300., 2012.10.30., 2. o.).

      (3)  A jegyzőkönyvet az aláírásról szóló határozattal együtt hirdették ki: HL L 300., 2012.10.30., 3. o.

      (4)  A jegyzőkönyv hatálybalépésének dátumát a Tanács Főtitkársága hirdeti ki az Európai Unió Hivatalos Lapjában.


title: A Tanács határozata (2002. december 10.) a Gazdasági és Szociális Bizottság tagjainak és póttagjainak fizetendő napidíjak kiigazításáról szóló 2001/368/EK, Euratom határozat módosításáról

text:
Fontos jogi nyilatkozat

|

32002D0985

Hivatalos Lap L 343 , 18/12/2002 o. 0031 - 0031

		A Tanács határozata(2002. december 10.)a Gazdasági és Szociális Bizottság tagjainak és póttagjainak fizetendő napidíjak kiigazításáról szóló 2001/368/EK, Euratom határozat módosításáról(2002/985/EK, Euratom)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 258. cikke negyedik bekezdésére,tekintettel az Európai Atomenergia-közösséget létrehozó szerződésre és különösen annak 166. cikke negyedik bekezdésére,tekintettel a Gazdasági és Szociális Bizottság 2002. július 8-i kérésére,mivel:(1) Az Európai Gazdasági és Szociális Bizottság 2002. július 8-án memorandumot nyújtott be a Gazdasági és Szociális Bizottság tagjainak és póttagjainak fizetendő napidíjak kiigazításáról szóló 2001/368/EK, Euratom tanácsi határozat [1] alkalmazásával kapcsolatosan, amelyben a jelenlegi rendszer fenntartását kéri.(2) A Tanács, bár elfogadja, hogy a napidíj útján való költségtérítést a ténylegesen felmerült költségekre lehetne alapozni az átalányösszegű megoldás helyett, mégis úgy véli, hogy gyakorlati okokból a jelenlegi rendszert kell fenntartani,A KÖVETKEZŐKÉPPEN HATÁROZOTT:1. cikkA 2001/368/EK, Euratom határozat 3. cikkének második bekezdését el kell hagyni.2. cikkEz a határozat 2003. január 1-jén lép hatályba.Kelt Brüsszelben, 2002. december 10-én.a Tanács részérőlaz elnökP. S. Møller[1] HL L 130., 2001.5.12., 39. o.--------------------------------------------------


title: A Tanács (KKBP) 2015/1793 határozata (2015. október 6.) az Afrika szarván a regionális tengeri kapacitásépítést célzó európai uniós misszióról (EUCAP Nesztór) szóló 2012/389/KKBP határozat módosításáról

text:
               7.10.2015

               HU

               Az Európai Unió Hivatalos Lapja

               L 260/30

         A TANÁCS (KKBP) 2015/1793 HATÁROZATA
   (2015. október 6.)
   az Afrika szarván a regionális tengeri kapacitásépítést célzó európai uniós misszióról (EUCAP Nesztór) szóló 2012/389/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 16-án elfogadta a 2012/389/KKBP határozatot (1).

               (2)

               A Tanács 2014. július 22-én elfogadta a 2014/485/KKBP határozatot (2), amellyel módosította a 2012/389/KKBP határozatot és 2016. december 12-ig meghosszabbította az Afrika szarván a regionális tengeri kapacitásépítést célzó európai uniós missziót (EUCAP Nesztór).

               (3)

               A 2012/389/KKBP határozatot módosítani kell a pénzügyi referenciaösszeg által fedezett időszak 2015. december 15-ig tartó meghosszabbítása érdekében,

         ELFOGADTA EZT A HATÁROZATOT:
   1. cikk
   A 2012/389/KKBP határozat 13. cikkének (1) és (2) bekezdése helyébe a következő szöveg lép:

      „(1)   Az EUCAP Nesztórral járó kiadások fedezésére szánt pénzügyi referenciaösszeg a 2012. július 16-tól2013. november 15-ig terjedő időszakra 22 880 000 EUR.
      Az EUCAP Nesztórral járó kiadások fedezésére szánt pénzügyi referenciaösszeg a 2013. november 16-tól2014. október 15-ig terjedő időszakra 11 950 000 EUR.
      Az EUCAP Nesztórral járó kiadások fedezésére szánt pénzügyi referenciaösszeg a 2014. október 16-tól2015. december 15-ig terjedő időszakra 17 900 000 EUR.
      (2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni. Természetes és jogi személyek korlátozás nélkül részt vehetnek az EUCAP Nesztór keretében kiírt közbeszerzési pályázatokon. Ezenkívül az EUCAP Nesztór keretében vásárolt áruk esetében nem kell alkalmazni az áruk származására vonatkozó szabályt.”

   2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 6-án.

            a Tanács részéről

            az elnök

         P. GRAMEGNA

      (1)  A Tanács 2012/389/KKBP határozata (2012. július 16.) az Afrika szarván a regionális tengeri kapacitásépítést célzó európai uniós misszióról (EUCAP NESTOR) (HL L 187., 2012.7.17., 40. o.).

      (2)  A Tanács 2014/485/KKBP határozata (2014. július 22.) az Afrika szarván a regionális tengeri kapacitásépítést célzó európai uniós misszióról (EUCAP NESTOR) szóló 2012/389/KKBP határozat módosításáról (HL L 217., 2014.7.23., 39. o.).


title: 2006/493/EK: A Tanács határozata ( 2006. június 19. ) a  2007. január 1-je  és  2013. december 31-e  közötti időszakra vonatkozó közösségi vidékfejlesztési támogatás összege, annak éves bontása, valamint a konvergencia-célkitűzés alapján jogosult régiókban összpontosítandó legkisebb összeg meghatározásáról

text:
               15.7.2006

               HU

               Az Európai Unió Hivatalos Lapja

               L 195/22

      A TANÁCS HATÁROZATA

   (2006. június 19.)
   a 2007. január 1-je és 2013. december 31-e közötti időszakra vonatkozó közösségi vidékfejlesztési támogatás összege, annak éves bontása, valamint a konvergencia-célkitűzés alapján jogosult régiókban összpontosítandó legkisebb összeg meghatározásáról
   (2006/493/EK)
   AZ EURÓPAI UNIÓ TANÁCSA,
   tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1), és különösen annak 69. cikke (1) bekezdésére,
   tekintettel a Bizottság javaslatára,
   mivel:

               (1)

               Az 1698/2005/EK rendelet szerinti közösségi vidékfejlesztési támogatások kötelezettségvállalási előirányzati összegét – a 2007. január 1-je és 2013. december 31-e közötti időszakra –, annak éves bontását és a konvergencia-célkitűzés alapján jogosult régiókban összpontosítani kívánt minimális összegét a költségvetési fegyelemről és a költségvetési eljárás javításáról szóló, 2006. május 17-i intézményközi megállapodással (2) összhangban kell megállapítani.

               (2)

               A teljes összegnek magában kell foglalnia a Bulgáriának és Romániának nyújtott összegeket is, figyelemmel a Bolgár Köztársaságnak és Romániának az Európai Unióhoz történő csatlakozásáról szóló szerződés 2007. január 1-jei hatályba lépését. Amennyiben a csatlakozási szerződés 2007. január 1-jén az említett országok egyike vagy mindkettő tekintetében nem lép hatályba, a teljes összeget ennek megfelelően ki kell igazítani,

         A KÖVETKEZŐKÉPPEN HATÁROZOTT:
   Egyetlen cikk
   Az 1698/2005/EK rendelet szerinti közösségi vidékfejlesztési támogatások kötelezettségvállalási előirányzatának teljes összegét – a 2007. január 1-je és 2013. december 31-e közötti időszakra –, annak éves bontását és az említett rendelet 2. cikkének j) pontjában említett konvergencia-célkitűzés alapján jogosult régiókban összpontosítani kívánt minimális összeget e határozat mellékletében állapítják meg.

      Kelt Luxembourgban, 2006. június 19-én.

            a Tanács részéről

            az elnök

         J. PRÖLL

      (1)  HL L 277., 2005.10.21., 1. o.

      (2)  HL C 139., 2006.6.14., 1. o.

      MELLÉKLET
      A 2007–2013 közötti időszakra vonatkozó kötelezettségvállalási előirányzatok teljes összege, annak éves bontása, valamint a konvergencia-célkitűzés alapján jogosult régiókban összpontosítani kívánt minimális összeg és annak éves bontása (1)

                  millió EUR 2004-es árakon (2)

                  2007

                  2008

                  2009

                  2010

                  2011

                  2012

                  2013

                  Összesen

                  Teljes összeg az EU-25, Bulgária és Románia esetében

                  10 710

                  10 447

                  10 185

                  9 955

                  9 717

                  9 483

                  9 253

                  69 750

                  A konvergencia-célkitűzés alapján jogosult régiók részére fenntartott összegek

                  27 699

         (1)  A kötelező modulációt és egyéb, a közös agrárpolitika piachoz kapcsolódó kiadásainak és közvetlen kifizetéseinek a vidékfejlesztés számára történő átcsoportosításait megelőzően.

         (2)  A feltüntetett összegek a legközelebbi millióra kerekítettek, míg a programozást a legközelebbi egész euróra végzik.


title: A Politikai és Biztonsági Bizottság (KKBP) 2017/1401 határozata (2017. július 18.) az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/1/2017)

text:
               29.7.2017

               HU

               Az Európai Unió Hivatalos Lapja

               L 199/13

         A POLITIKAI ÉS BIZTONSÁGI BIZOTTSÁG (KKBP) 2017/1401 HATÁROZATA
   (2017. július 18.)
   az Európai Unió líbiai integrált határigazgatást segítő missziója (EUBAM Líbia) misszióvezetője megbízatásának meghosszabbításáról (EUBAM Líbia/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió líbiai integrált határigazgatást segítő missziójáról (EUBAM Líbia) szóló, 2013. május 22-i 2013/233/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A Politikai és Biztonsági Bizottság (PBB) a 2013/233/KKBP határozat 9. cikkének (1) bekezdése értelmében és a Szerződés 38. cikkével összhangban felhatalmazással rendelkezik arra, hogy meghozza az Európai Unió líbiai integrált határigazgatást segítő missziójának (EUBAM Líbia) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.

               (2)

               A PBB 2016. augusztus 30-án elfogadta a (KKBP) 2016/1634 határozatot (2), amelyben Vincenzo TAGLIAFERRI-t nevezte ki az EUBAM Líbia misszióvezetőjének a 2016. szeptember 1. és 2017. augusztus 21. közötti időszakra.

               (3)

               A Tanács 2016. augusztus 4-én elfogadta a 2013/233/KKBP határozat módosításáról és 2017. augusztus 21-ig történő meghosszabbításáról szóló (KKBP) 2016/1339 határozatot (3).

               (4)

               A Tanács 2017. július 17-én elfogadta a (KKBP) 2017/1342 határozatot (4), amellyel az EUBAM Líbia megbízatását 2017. augusztus 22-étől2018. december 31-ig tartó időszakra meghosszabbította.

               (5)

               Az Unió külügyi és biztonságpolitikai főképviselője javasolta, hogy Vincenzo TAGLIAFERRI-nek az EUBAM Líbia misszióvezetőjeként betöltött megbízatását hosszabbítsák meg a 2017. augusztus 22-étől2018. augusztus 21-ig tartó időszakra,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság meghosszabbítja Vincenzo TAGLIAFERRI-nek az EUBAM Líbia misszióvezetőjeként betöltött megbízatását a 2017. augusztus 22-étől2018. augusztus 21-ig tartó időszakra.
   2. cikk
   Ez a határozat 2017. augusztus 21-én lép hatályba.

      Kelt Brüsszelben, 2017. július 18-án.

            a Politikai és Biztonsági Bizottság részéről

            az elnök

         W. STEVENS

      (1)  A Tanács 2013/233/KKBP határozata (2013. május 22.) az Európai Unió líbiai integrált határigazgatást segítő missziójáról (EUBAM Libya [helyesen: EUBAM Líbia]) (HL L 138., 2013.5.24., 15. o.).

      (2)  A Politikai és Biztonsági Bizottság (KKBP) 2016/1634 határozata (2016. augusztus 30.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016) (HL L 243., 2016.9.10., 10. o.).

      (3)  A Tanács (KKBP) 2016/1339 határozata (2016. augusztus 4.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP tanácsi határozat módosításáról és meghosszabbításáról (HL L 212., 2016.8.5., 111. o.).

      (4)  A Tanács (KKBP) 2017/1342 határozata (2017. július 17.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról és meghosszabbításáról (HL L 185., 2017.7.18., 60. o.).